A MEDinPROT **Műszervásárlási pályázat**

A BME, ELTE, MTA-TTK, és SE főállású munkatársai számára a MEDinPROT Fehérjetudományi Kiválósági Együttműködési Program **Műszervásárlási pályázatot hirdet** 2-6 millió Ft közötti értékbenaz alábbifeltételekkel/lehetőségekkel:

* pályázhat minden fehérjekutatásban dolgozó munkatárs, aki legalább **1 éve** a BME, ELTE, SE illetve ezen 3 egyetem valamelyikén működő MTA-TKI kutatócsoport, valamint MTA-TTK **főállású alkalmazottja,**
* a támogatás lehetőséget teremt a fehérjetudományok kutatásában felmerülő kérdések megoldásához szükséges **ÚJ** műszer beszerzéséhez. Meglévő műszer bővítése, fejlesztése, felújítása ezen pályázat keretien belül **nem lehetséges**, **de önálló leltári számmal** ellátható független tartozék beszerzésére lehetőség nyílhat.

A pályázatnak tartalmaznia kell:

* Egy **szakmai indoklást**, amelyben a **két** kooperáló partner az eszköz felhasználásának pontos okát, értelmét és leírását adja,
* 3 független **árajánlatot**,
* a pályázók nyilatkozatát arról, hogy tudomásul veszik, hogy a vásárolt műszer az **MTA TKI tulajdonát képezi** és azt a befogadó intézménynél idegen tárgyi eszközként veszik nyilvántartásba (nyilatkozat)
* neve és összeg bruttóban
* kutatók környezetében található e a kívánt műszer, nem érhető el vagy nehezen érhető el
* javasolt 1 db eszköz/műszer vásárlása
* 1 ember 1 műszervásárlásba legyen benne

**A Műszervásárlási programra jelentkezni a mellékelt űrlap kitöltését követően lehet.** A kiegészített doc-filet (< 5Mbyte) elektronikusan, a medinprot@chem.elte.hu e-mail címre, egyetlen összeszerkesztett csatolt dokumentumként kell megküldeni, a tárgyban kérjük, tüntesse fel: műszervásárlási pályázat.

 A pályázati anyag beérkezési határideje: **2018. február 21. 24h**. A Kuratórium a támogatottak névsorát 2018. február 28. után teszi közzé.

Budapest, 2018. február 8.

**Dr. Perczel András**egyetemi tanár,

MEDinPROT elnöke